D'Kiermesgäscht
D'Kiermesgäscht (Original Schreifweis: D'Kirmesgèscht) ass e Koméidéistéck an engem Akt op Lëtzebuergesch vum Dicks (Edmond de la Fontaine, 1823-1891). Am Verzeechnes vum Dicks senge Musekskompositiounen ass d'Wierk den Opus 30.

D'Operett gouf am Joer 1856 uropgefouert a publizéiert.

Resumé vun der Handlung
D'Nannéi ass an den Haréi verléift, eng Tatsaach, déi hire Papp, den Holzknuet, net gär gesäit, well e Sträit mam Batzko, dem Haréi sengem Papp, huet. Well Kiermessonden ass, kommen en ettlech Kosengen a Kusinnen op Besuch...

Rollen

 Holzknuet (Holzknuot), Schräinermeeschter;
 Nannéi (Nanně), dem Holzknuet seng Duechter;
 Haréi (Harě);
 Batzko, dem Haréi säi Papp;
 de Koseng Ficelle
 de Koseng Schläifsteen (Koséng Schleifstên)
 de Koseng Klabis (Koséng Klabîs)
 d'Kusin Laangfësch an hir dräi Kanner (Kusin Langfesch)

Uropféierung
D'Kiermesgäscht gouf den 30. August 1856 vun der Gym uropgefouert.

Bekannt Lidder
 Vum Dicks komponéiert
 D'Meedche vu Gëtzen
 Al Vollekslidder
 Léiwer Herrgottsblieschen
 Zu Arel op der Knippchen

Diverses
Intressant sinn déi soziolinguistesch Aspekter, d. h. d'Aart a Weis, wéi den Dicks Interferenzen aus dem Lëtzebuergeschen an d'Däitscht (beim Holzknuet), resp. vum Franséischen an d'Lëtzebuergescht (beim Ficelle) asetzt, fir humoristesch Effekter ze provozéieren.

Literatur 
 La Fontaine, Edmond de, 1856. D'Kirmesgèscht: Koměděstéck an èngem Ackt / fum Dicks. Letzeburéch: V. Bück, 52 S.
 La Fontaine, Edmond de, 1893-1894. Vollständige Gesamt-Ausgabe der Operetten in Luxemburger Mundart / von Dicks ; Clavierauszug mit vollständigem Text. Luxemburg: Wilh. Stomps, 1893-1894, Leipzig, C.G. Röder. [[Partituren] an 12 Hefter]

Kuckt och 
 Kaméidistécker vum Dicks
 Lëscht vun de Musekskompositioune vum Dicks

D'Kiermesgäscht
D'Kiermesgäscht
Dicks